CELEX: 62008TN0312
Language: sk
Date: 2008-08-13 00:00:00
Title: Vec T-312/08: Žaloba podaná 13. augusta 2008 – Ellinikos Niognomon/Komisia

25.10.2008   
            
            
               SK
            
            
               Úradný vestník Európskej únie
            
            
               C 272/33
            
         Žaloba podaná 13. augusta 2008 – Ellinikos Niognomon/Komisia
   (Vec T-312/08)
   (2008/C 272/60)
   Jazyk konania: angličtina
   Účastníci konania
   
      Žalobca: Ellinikos Niognomon AE (Pireus, Grécko) (v zastúpení: S. Pappas)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               vyhlásiť napadnuté rozhodnutie za neplatné,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Svojou žalobou podľa článku 230 ES sa žalobca domáha zrušenia rozhodnutia Komisie z 24. júla 2008, ktorým Komisia rozhodla, že žalobcovi nepredĺži obmedzené uznanie, ktoré mu bolo udelené podľa smernice 94/57/ES (1) rozhodnutím Komisie 2001/890/ES (2) a ktoré bolo ďalej predĺžené rozhodnutím Komisie 2005/623/ES (3) z 3. augusta 2005.
   Po prvé žalobca tvrdí, že napadnuté rozhodnutie porušuje základné procesné požiadavky, pretože sa nedodržal komitologický postup stanovený v článkoch 4 a 9 smernice 94/57/ES.
   Po druhé žalobca tvrdí, že zamietnutie udelenia predĺženia obmedzeného uznania vychádza z posúdení, ktoré vykonala výlučne Komisia bez príslušných členských štátov podľa článkov 4, 9 a 11 smernice 94/57/ES.
   Po tretie žalobca tvrdí, že pri napadnutom rozhodnutí sa nedodržalo právo žalobcu na obranu a je v rozpore s jeho legitímnymi očakávaniami.
   Po štvrté žalobca tvrdí, že napadnuté rozhodnutie porušuje smernicu, pretože podáva jej nesprávny výklad v tom rozsahu, pokiaľ ide o kritériá uplatnenia (údaje o bezpečnosti a prevencii pred znečistením), ďalej preto, lebo Komisia mala prijať postupné kroky pred prijatím negatívneho rozhodnutia, a preto, lebo nezohľadnila kontroly a správy dotknutých členských štátov a v dôsledku toho prijala argumentáciu v rozpore s právom.
   Nakoniec žalobca tvrdí, že napadnuté rozhodnutie porušuje zásady proporcionality a riadnej správy vecí verejných.
   
      (1)  Smernica Rady 94/57/ES z 22. novembra 1994 o spoločných pravidlách a normách pre organizácie vykonávajúce inšpekcie a prehliadky a pre príslušné činnosti námorných úradov (Ú. v. ES L 319, s. 20; Mim. vyd. 07/002, s. 230).
   
      (2)  Rozhodnutie Komisie z 13. decembra 2001 o uznaní „Hellenic Register of Shipping“ podľa článku 4 ods. 3 smernice Rady 94/57/ES (oznámené pod číslom K(2001) 4218) (Ú. v. ES L 329, s. 72).
   
      (3)  Rozhodnutie Komisie z 3. augusta 2005 o predĺžení obmedzeného uznania Hellenic Register of Shipping (oznámené pod číslom K2005) 2940) (Ú. v. EÚ L 219, s. 43).